Вангари Маатаи

Вангари Маатаи (; 1 апрель 1940 йыл, Британия империяһы, Кения колонияһы һәм протектораты, Үҙәк провинция — 25 сентябрь 2011 йыл, Кения, Найроби) — Кенияның йәмәғәт эшмәкәре, «тотороҡло үҫешкә, демократия һәм тыныслыҡҡа индергән өлөшө өсөн» 2004 йылғы Нобель премияһы лауреатыВ Кении скончалась лауреат Нобелевской премии мира Вангари Маатаи. 

Кенияла демократия урынлаштырыу өсөн әүҙем көрәшә, экология өлкәһендәге эшмәкәрлеген сәйәсәт менән бергә алып бара.

Маатаи 1977 йылда «Йәшел билбау» тигән ижтимағи хәрәкәтте ойоштороу инициаторы һәм төп илһамландырыусыһы була. Ойошма Африкалағы юҡ ителгән урмандарҙы тергеҙеү менән шөғөлләнә. Уның эшмәкәрлеге һөҙөмтәһендә Африка урмандарының ҡырылыуы туҡтатыла. «Йәшел билбау» хәрәкәтенең 25 йыллыҡ йәшәү осоронда Африка континентында 30 миллиондан ашыу төп ағас ултыртыла. 

Идара итеүсе Кения Африка милли союзы менән оппозицияның берләшеүе өсөн көрәшә. 2002 йылғы һайлауҙа ниһайәт быға өлгәшә. 2003 йылдан 2005 йылға тиклем Кенияның тирә-яҡ мөхит һәм тәбиғәт ресурстары министры урынбаҫары. «Мазингира» тигән Кения йәшелдәре партияһын ойоштора.

2009 йылдың 14 декабрендә БМО-ның генераль секретары Пан Ги Мун Вангари Маатаиҙы БМО-ның тыныслыҡ илсеһе итеп билдәләй. Уға климат үҙгәреү мәсьәләләре менән шөғөлләнеү йөкмәтеләПан Ги Мун назначил лауреата Нобелевской премии посланцем мира ООН .

Күкәйлек яман шешенән вафат була.

 Иҫкәрмәләр 

 Һылтанмалар 
 Вангари Маатаи 
Категория:Нобель тыныслыҡ премияһы лауреаттары
Категория:Алфавит буйынса Нобель премияһы лауреаттары
Категория:Алфавит буйынса шәхестәр
Категория:1 апрелдә тыуғандар
Категория:1940 йылда тыуғандар
Категория:25 сентябрҙә вафат булғандар
Категория:2011 йылда вафат булғандар
Категория:Нобель премияһы лауреаты булған ҡатын-ҡыҙҙар